text: Mangler liget: 40-årig fængslet for at dræbe Vejle-kvinde
  16 december 2015 kl. 12.34
  Manden nægtede sig skyldig i langt grundlovsforhør.
  
  En 40 årig mand fra Vordingborg blev onsdag fængslet til den 12. januar, sigtet forat have dræbt den 34-årige Hediga Morad fra Vejle.
  Hun er ikke set, siden hun den 9. oktober rejste fra Vejle til Vordingborg med sine to børn for at aflevere dem til barnets fader. Det er ham, der nu er varetægsfængslet. Politiets anklage lyder på, at manden dræbte Hediga Morad mellem den 9. og 10. oktober.
  Advokaturchef Jeanette Vincent Andersen fra Sydsjællands og Lolland-Falsters Politi oplyser til TV SYD, at manden nægtede sig skyldig ved det cirka fire timer lange grundlovsforhør bag lukkede døre, som fandt sted ved retten i Nykøbing Falster.
  